BBIK เปิดโครงการสะสมหุ้น EJIP อายุ 3 ปี เริ่ม 1 ก.พ.นี้
BBIK เปิดโครงการสะสมหุ้น EJIP อายุ 3 ปี เริ่ม 1 ก.พ.66 – 31 ม.ค.69 มุ่งสร้างความรู้สึกเป็นเจ้าของร่วมกับพนักงานควบคู่การรักษาเสถียรภาพราคาหุ้น
BBIK เปิดโครงการสะสมหุ้น EJIP อายุ 3 ปี เริ่ม 1 ก.พ.66 – 31 ม.ค.69 มุ่งสร้างความรู้สึกเป็นเจ้าของร่วมกับพนักงานควบคู่การรักษาเสถียรภาพราคาหุ้น
30 ม.ค. 2566

บริษัท บลูบิค กรุ๊ป จํากัด (มหาชน) หรือ BBIK เปิดเผยว่า บริษัทฯ เข้าร่วมโครงการร่วมลงทุนระหว่างนายจ้างและลูกจ้างของบริษัทและกลุ่มบริษัทในเครือ หรือ Employee Joint Investment Program – EJIP เพื่อเป็นรูปแบบหนึ่งของการให้ผลตอบแทนแก่พนักงานผ่านการลงทุนซื้อหุ้นสะสมของบริษัทฯ โดยจะหักเงินเดือนของพนักงานที่มีสิทธิ์และสมัครใจเข้าร่วมโครงการในอัตราร้อยละ 1 ถึง 8 ของเงินเดือน และบริษัทฯ จะจ่ายเงินสมทบเทียบเท่ากับยอดเงินสะสมต่อเดือนเป็นประจำทุกงวด และจะจ่ายสมทบในอัตราพิเศษร้อยละ 10 ของเงินเดือนให้แก่พนักงานที่เข้าโครงการและได้รับคัดเลือกจากคณะกรรมการบริหารทรัพยากรบุคคลว่ามีผลการทำงานที่ยอดเยี่ยม
โดยบริษัทหลักทรัพย์ทิสโก้ จํากัด จะเป็นผู้ดำเนินโครงการ เพื่อให้ผลตอบแทนกับพนักงานและสร้างความรู้สึกมีส่วนร่วมในความเป็นเจ้าของบริษัทในครั้งนี้ ซึ่งโครงการ EJIP นี้จะมีอายุ 3 ปี โดยเริ่มตั้งแต่วันที่ 1 กุมภาพันธ์ 2566 ถึง 31 มกราคม 2569